GlaxoSmithKlin još uvijek nije službeno objavio priopćenje o razvoju cjepiva i vijest se za sada temelji na informacijama urednika BBC-a
Britanska farmaceutska tvrtka GlaxoSmithKline je navodno proizvela uspješno cjepivo protiv virusa H5N1, poznatijeg kao ptičja gripa.. No GlaxoSmithKlin još uvijek nije službeno objavio priopćenje o razvoju cjepiva i vijest se za sada temelji na informacijama urednika BBC-a. Cjepivo je, kako objavljuje ta medijska kuća, uspješno testirano u Belgiji, s time da najveću učinkovitost imaju dvije doze od 3,8 mikrograma. Glaxo je prilikom razvijanja težio cjepivu koje će se dobijati u velikim količinama iz male osnovne supstance cjepiva, kako bi se omogućila što proizvodnja u kraćem roku. Prije Glaxoa eksperimentalno cjepivo protiv ptičje gripe proizveli američka tvrtka Baxter i francuska tvrtka Sanofi Aventis, a britanska vlada je s Baxterom sklopila ugovor o cijepljenju najvažnijih javnih službenika. Glaxo tvrdi kako su popratni učinci cjepiva slični onima koji se javljaju kod ljudi cijepljenih na običnu gripu. Čelnici tvrtke su također najavili kako će u slučaju izbijanja pandemije raditi s konkuretnskim tvrtkama na masovnoj proizvodnji, odnosno kako će preko Gatesove zaklade nastojati cjepivo dobaviti siromašnim zemljama Trećeg svijeta.
Vezane vijesti
EU ne želi mijenjati pravila za kontrolu širenja ptičje gripe
Europska unija je u ponedjeljak 12. veljače objavila kako nema potrebe da se pojačaju pravila za kontrolu širenja ptičje gripe, unatoč izvješćima da… Više